முடிவுப் பயனருக்குக் கட்புலனாகும் பாதுகாப்பு வசதிகள் பலவற்றை ஆப்பெரா கொண்டுள்ளது. [[மீயுரை பரிமாற்ற நெறிமுறை|மீயுரைப் பரிமாற்ற நெறிமுறை]] நினைவிகள், மேலோடல் வரலாறு, இடைமாற்று போன்ற தனிப்பட்ட தரவுகளை ஓராளியை அழுத்துவதன் மூலம் அழிப்பதற்கான தெரிவு அவற்றுள் ஒன்றாகும். பயனரொருவர் பகிரப்பட்ட [[கணினி]]யொன்றில் மேலோடிய பிறகு, தனிப்பட்ட தரவுகளை அழிப்பதற்கு இவ்வசதி உதவுகின்றது.

பாதுகாப்பான [[இணையத்தளம்|வலைத் தளமொன்றைப்]] பார்க்கும்போது, பாதுகாப்பான குதைப் படை அல்லது பரிமாற்றப் படைப் பாதுகாப்பின் மூலம் ஆப்பெராவால் தரவுகள் [[மறையாக்கம்|மறையாக்கப்படும்]]. பின்னர், முகவரிப் பட்டியில் [[இணையத்தளம்|தளத்தின்]] பாதுகாப்பைப் பற்றிய தகவல்கள் ஆப்பெராவாற்சேர்க்கப்படும். ஏமாற்றுப் பரப்புகை, [[தீப்பொருள்]] போன்றவற்றுக்கான கரும்பட்டியல்களுள் பார்க்கப்படுகின்ற [[இணையத்தளம்|வலைத் தளமுள்ளதா]] எனப் பார்க்கப்பட்டு, அவ்வாறிருந்தால் எச்சரிக்கை விடுக்கப்படும். இவ்வசதி இயல்பாகவே ஆப்பெராவிற்செயற்படுத்தப்பட்டுள்ளது. ஆனாலும் பயனரொருவர் இவ்வாறான சோதனைகளை தானாகவே செய்யாதிருக்கும்படி தெரிவுகளை மாற்றியமைக்க முடியும். இச்சோதனை செயற்படுத்தப்படாதிருந்தாலும் தளங்களைத் திறந்துள்ளபோது பாதுகாப்பு விவரங்களுக்கான பெட்டியைத் திறப்பதன் மூலம் தனிப்படச் சோதித்துக் கொள்ள முடியும்.

ஆப்பெராவில் சேமிக்கப்பட்டுள்ள [[கடவுச் சொல்|கடவுச் சொற்கள்]] அனைத்தையும் பயனரொருவர் முதன்மைக் [[கடவுச் சொல்]]லொன்றின் மூலம் பாதுகாக்க முடியும். முதன்மைக் [[கடவுச் சொல்]] தெரியாதவிடத்து ஏனைய [[கடவுச் சொல்|கடவுச் சொற்களைத்]] [[தீப்பொருள்]]கள் அணுகுவதை இதன் மூலம் தடுக்க முடியும். மேலும் [[ஃபயர் ஃபாக்சு|வயர்வாக்கு]], [[கூகிள் குரோம்|குரோம்]] ஆகிய உலாவிகளில் [[கடவுச் சொல்]] முகாமை [[மென்பொருள்]]கள் மூலம் சேமிக்கப்பட்ட [[கடவுச் சொல்|கடவுச் சொற்களைப்]] பார்ப்பது போல் ஆப்பெராவில் பார்க்க முடியாது.

பாதுகாப்பு வழுக்களையும் [[மென்பொருள் வழு]]க்களையும் அவை தவறாகப் பயன்படுத்தப்படும் முன்னோ கடுமையான சிக்கலாக வரும் முன்னோ கண்டுபிடிப்பதற்காக, ஆப்பெரா மென்பொருள் நிறுவனமானது வழுவறிக்கைகளைப் பயனர்கள் வழங்குவதற்காகப் பொது வலைப் படிவமொன்றைப் பராமரித்து வருகின்றது. [[கணினி]]ப் பாதுகாப்புப் பணி வழங்குநரான செக்குனியாவின் [[பெப்ரவரி 10|பெபிரவரி 10]], 2009 தரவுகளின்படி, இறுதி 365 நாட்களில் ஆப்பெராவில் சீரமைக்கப்படாத வழுக்களின் இடை 0.01 ஆகும். [[இண்டர்நெட் எக்சுபுளோரர்|இண்டநெட்டு எக்சுப்புளோரர்]] (38.3), [[ஃபயர் ஃபாக்சு|வயர்வாக்கு]] (5.77), [[சபாரி உலாவி|சபாரி]] (1.54) ஆகிய [[உலாவி]]களுடன் ஒப்பிடும்போது இத்தொகை குறைவாகும்.

சனவரி 2007இல் ஆப்பெராவின் போட்டி நிறுவனமான [[மொசில்லா நிறுவனம்|மொசில்லா நிறுவனத்தைச்]] சேர்ந்த அசா தோட்சிளீர் திசம்பர் 2006இற்சரிசெய்யப்பட்ட ஆப்பெராவில் காணப்பட்ட பாதுகாப்பு வழுக்களைக் குறித்த தகவலை ஆப்பெரா மென்பொருள் நிறுவனம் பெரிதுங்கவனிக்காமல் விட்டதாகக் குற்றஞ்சாட்டினார். ஆப்பெராவின் முந்தைய பதிப்பில் காணப்பட்ட பாதுகாப்பு வழுக்களைப் பற்றிப் பயனர்களுக்குத் தெளிவாக அறிவிக்கப்படாததாகவும் அதன் விளைவாக, பயனர்கள் பிந்திய பதிப்பிற்கு நிகழ்நிலைப்படுத்த வேண்டிய தேவையைப் பற்றிச் சிந்திக்காமலோ ஆப்பெராவைத் தவறாகப் பயன்படுத்தப்படுவதற்கான வாய்ப்பு இருப்பதைப் பற்றி அறியாமலோ இருக்கலாமெனவும் தோட்சிளீர் கூறினார். அடுத்த நாளே இக்குற்றச்சாட்டுகளுக்கு ஆப்பெரா பதிலளித்தமை குறிப்பிடத்தக்கது.

மொழிகளும் ஓரிடமாக்கலும்
நுண்ணறிபேசிகளும் தனியாள் இலக்க உதவியாளர்களும்
தகவற்காப்பும் பாதுகாப்பும்
வரலாறு